428 седмокласници остават неприети след второ класиране | Днес.dir.bg
22:45 | 21.11.18
428 седмокласници остават неприети след второ класиране
Излезе второ класиране. В София 1860 ученици остават на същото място, 1413 преминават на по-предни свои желания, а 211 са стигнали до най- желаното от тях място
14:54 | 12 юли 2018 | Редактор: Лилия Чалева 3 2811 Снимка: Официален сайт
В първите минути вместо второ класиране на сайта на просветното министерство се появи само първото класиране и това отново изнерви родители и ученици. Проблемът беше разрешен за десетина минути. От просветното министерство обясниха, че данните са били много, "наливали се " бавно и затова първо се видяло първото класиране, а по-късно и второто.
Класираните на втория етап ученици следва да се запишат в училищата, в които са приети, с оригиналните документи от 13 до 17 юли, без събота и неделя, съобщиха от просветното министерство. Учениците, които са класирани и не се запишат, не запазват местата си.
Виж още Вълчев: Грешката в първо класиране не е ощетила нито един ученик
211 седмокласници се придвижиха до най-желаното от тях училище в София
Общо 3273-ма седмокласници са подали заявление за участие във втория етап на класирането за прием в гимназиите в София. От тях 2521 ученици са от училища без квоти, а от училища с квоти са 408 момчета и 344 момичета, съобщи Ваня Станчева - председател на Областната комисия за прием на ученици в осми клас към Регионалното управление на образованието /РУО/ в София-град.
Традиционно учениците от страната кандидатстват за конкретни училища и паралелки в София-град и тези ученици не са успели да се преборят за тях и не са класирани, коментира Станчева. Попитана какво да правят тези 428 ученици занапред, председателят на Областната комисия отговори, че след като всички ученици, които са класирани на втория етап се запишат в училищата - от 13 до 17 юли, училищата ще отчетат всичките свободни места и на 19 юли тази информация ще бъде изнесена от РУО София-град.
"Третото класиране обаче е изключително рисково, защото ще има обявени единични свободни места в най-желаните паралелки, ако въобще има свободни места, ако някой ученик не се е явил", коментира Ваня Станчева. Тя отбеляза, че ако за първото класиране - за 26 свободни места в паралелка, са се борили много седмокласници, сега за едно-две или три места могат да се борят също немалко ученици. Това са единични бройки за прием и седмокласниците трябва да се отпишат от училището, в което са приети и затова третото класиране е рисково и този риск трябва да бъде внимателно премерен, отбеляза Станчева. Тя посъветва седмокласниците да преценят дали си струва да се откажат от мястото в училището, в което са приети, за да се борят за друго място, без да знаят колко други ученици и с какъв бал ще искат също да се класират в него.
Общество 21:48 | 21.11.18 5
Общество 18:04 | 21.11.18 354
Общество 16:04 | 21.11.18 84